ກຸ່ມ​ຝ່າຍ​ຂວາ ແລະ​ຊ້າຍ ໃນ​ສະ​ພາ​ ເຕືອນ​ບໍ່​ໃຫ້​ສະ​ຫະ​ລັດ ເຂົ້າ​ໄປ​ພົວ​ພັນ ໃນ​ປະ​ເທດ​ຢູ​ເຄ​ຣນ 
ທ່ານ​ໄບ​ເດັນ​ໄດ້​ກ່າ​ວ​ຫຼາຍໆ​ຄັ້ງ​ແລ້ວ​ວ່າ ສະ​ຫະ​ລັດ​ຈະ​ບໍ່​ສົ່ງ​ກຳ​ລັງ​ທະ​ຫານ​ໄປ​ສູ້​ລົບ ​ທາງ​ພາກ​ພື້ນ​ດິນ​ໃນ​ຢູ​ເຄ​ຣນ ​ແລະ​ມີແຕ່​ຈະ​ໃຫ້​ການ​ຊ່ວຍ​ເຫຼືອ​ທາງ​ທະ​ຫານ ເທົ່າ​ນັ້ນ. 
ວິກິດການໃນຢູເຄຣນ ໄດ້ເຮັດໃຫ້ສະມາຊິກສະພາສັງກັດພັກຣີພັບບລີກັນແລະເດໂມແຄຣັດສ່ວນໃຫຍ່ ມີຄວາມເປັນເອກກະພາບກັນ ຊຶ່ງເປັນຊ່ວງເວລາທີ່ບໍ່ຄ່ອຍໄດ້ເຫັນກັນ ລະຫວ່າງທັງສອງພັກການເມືອງທີ່ເຫັນພ້ອມນຳກັນວ່າ ສະຫະລັດຕ້ອງໄດ້ແຂງຂັນ ຕ້ານຢັນການຮຸກຮານ ຂອງປະທານາທິບໍດີ ຣັດເຊຍ ທ່ານວລາດີເມຍ ປູຕິນ ແຕ່ກໍມີກຸ່ມນ້ອຍໆ ພາຍໃນພັກຣີພັບບລີກັນ ຊຶ່ງໄດ້ຮັບອິດທິພົນຢ່າງໜັກຈາກການມີທ່າທີ ຂອງອະດີດປະທານາທິບໍດີດໍໂນລ ທຣຳ ຕໍ່ປະເທດຣັດເຊຍ ໄດ້ຕ້ອງຕິປະທານາທິບໍດີໂຈ ໄບເດັນ ທີ່ໄດ້ຄັດຄ້ານຕໍ່ແຜນການ ຂອງທ່ານປູຕິນກ່ຽວກັບຢູເຄຣນ ຊຶ່ງບາງຄົນເຖິງກັບເວົ້າໄປວ່າ ຣັດເຊຍມີສິດທີ່ຈະຮຸກຮານໄດ້ ສະມາຊິກຫົວກ້າວໜ້າຂອງພັກເດໂມແຄຣັດບາງຄົນໃນສະພາຕ່ຳກໍໄດ້ເຕືອນວ່າ ບໍ່ມີການແກ້ໄຂທາງທະຫານ ຕໍ່ວິກິດການນີ້ ໃນຄວາມຊົງຈຳກ່ຽວກັບການຖອນທະຫານອອກຈາກອັຟການິສຖານ ແລະພວກຕາລີບານເຂົ້າຄວບຄຸມໃນທີ່ສຸດ ຍັງເປັນເລື້ອງ ທີ່ຫາກໍເກີດຂຶ້ນໃໝ່ໆ ໃນຈິດໃຈຂອງຊາວອາເມຣິກັນນັ້ນ ຄວາມວິຕົກກັງວົນສ່ວນໃຫຍ່ ທັງຈາກຝ່າຍຂວາແລະຝ່າຍຊ້າຍ ແມ່ນແນໃສ່ເພື່ອຫຼີກລ່ຽງຕໍ່ການພົວພັນທາງທະຫານໃນຢູໂຣບ ທ່ານໄບເດັນໄດ້ກ່າວຫຼາຍໆຄັ້ງແລ້ວວ່າ ສະຫະລັດຈະບໍ່ສົ່ງກຳລັງທະຫານໄປສູ້ລົບທາງພາກພື້ນດິນໃນຢູເຄຣນ ແລະມີແຕ່ ຈະໃຫ້ການຊ່ວຍເຫຼືອທາງທະຫານ ເທົ່ານັ້ນ ສະມາຊິກສະພາສັງກັດພັກຣີພັບບລີກັນ ແລະເດໂມແຄຣັດສ່ວນໃຫຍ່ຕ່າງກໍເຫັນພ້ອມ ກັບການເອົາທ່າທີຂອງລັດຖະບານທີ່ວ່າປະຊາທິປະໄຕທີ່ຍັງບໍ່ທັນເຂັ້ມແຂງຂອງຢູເຄຣນນັ້ນ ຈະຕ້ອງໄດ້ຮັບການປົກປ້ອງ ແຕ່ຜູ້ຈັດລາຍການໂອ້ລົມທາງໂທລະພາບນິຍົມແນວທາງເດີມ ທັກເກີ ຄາລສັນ ໄດ້ສະແດງຄວາມສົງໄສຊ້ຳແລ້ວຊ້ຳອີກວ່າ ຢູເຄຣນເປັນປະເທດປະຊາທິປະໄຕທີ່ສົມຄວນຈະໄດ້ຮັບການປົກປ້ອງຈາກສະຫະລັດຫຼືບໍ່ ທ່ານຄາລສັນ ກ່າວຢູ່ໃນລາຍການຂອງລາວເມື່ອອາທິດນີ້ ເຖິງທ່ານເຈກ ຊູລລີວານ ຊຶ່ງເປັນທີ່ປຶກສາຂອງທ່ານໄບເດັນ ວ່າ “ມັນຈະເຮັດໃຫ້ທ່ານເປັນຫ່ວງກັງວົນທີ່ທ່ານໂຈ ໄບເດັນ ນາງຊູຊານ ໄຣສ໌ແລະທີ່ປຶກສາດ້ານຄວາມໝັ້ນຄົງແຫ່ງທີ່ຍັງເປັນເດັກນ້ອຍ ພວກເຂົາເຈົ້າທັງໝົດ ບອກພວກເຮົາແບບໜ້າຊື່ໆວ່າ ມັນ ແມ່ນປະຊາທິປະໄຕ ” ທ່ານຈອສ ຮໍລີ (Josh Hawley) ຊຶ່ງເປັນແຂກປະຈຳຂອງລາຍການທ່ານຄາລສັນ ກໍໄດ້ສະແດງຄວາມເປັນຫ່ວງແບບດຽວກັນ ໃນຈົດໝາຍທີ່ສົ່ງໄປຫາລັດຖະມົນຕີການຕ່າງປະເທດ ແອນໂທນີ ບລິງເກັນ ເມື່ອວັນທີ 1 ກຸມພາຜ່ານມາ ທີ່ກ່າວວ່າ ການໃຫ້ຄວາມສະໜັບສະໜຸນຂອງລັດຖະບານທ່ານໄດເດັນຕໍ່ການເຂົ້າ ເປັນສະມາຊິກໃນອົງການເນໂຕ້ ຂອງຢູເຄຣນນັ້ນ ແມ່ນທ້າທາຍຕໍ່ສະພາບການໂຕຈິງທາງດ້ານພູມີສາດການເມືອງໃນເວລານີ້